CELEX: 62018TN0509
Language: sl
Date: 2018-08-24 00:00:00
Title: Zadeva T-509/18: Tožba, vložena 24. avgusta 2018 – Češka republika/Komisija

5.11.2018   
            
            
               SL
            
            
               Uradni list Evropske unije
            
            
               C 399/39
            
         
      Tožba, vložena 24. avgusta 2018 – Češka republika/Komisija
      (Zadeva T-509/18)
      (2018/C 399/54)
      Jezik postopka: češčina
      
         Stranki
      
      
         Tožeča stranka: Češka republika (zastopniki: M. Smolek, J. Pavliš, O. Serdula in J. Vláčil, agenti)
      
         Tožena stranka: Evropska komisija
      
         Predlogi
      
      
                  —
               
               
                  Izvedbeni sklep Komisije (EU) 2018/873 z dne 13. junija 2018 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije, naj se razglasi za ničen v delu, v katerem so izključeni izdatki v skupnem znesku 151 116,65 EUR, ki so nastali Češki republiki, in
               
            
                  —
               
               
                  Evropski komisiji naj se naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: kršitev člena 52(1) Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike (Uredba št. 1306/2013). Komisija napačno meni, da čas med obiski nadzornih organov na kmetijskih gospodarstvih ne sme preseči časa, določenega v členu 25 Izvedbene uredbe Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (Uredba št. 809/2014).
               
            
                  2.
               
               
                  Drugi tožbeni razlog: kršitev načela varstva legitimnih pričakovanj. Tudi če je v tem primeru (quod non) šlo za kršitev Uredbe št. 809/2014, je imela Češka republika upravičeno legitimna pričakovanja, da je njen sistem nadzora v skladu s pravom EU na podlagi ugotovitve Komisije na podlagi prejšnjega pregleda, ki potrjuje, da so bili pregledi na kraju samem opravljeni v skladu s pravom EU.
               
            
                  3.
               
               
                  Tretji tožbeni razlog: kršitev člena 52(1) in (2) Uredbe št. 1306/2013. Tudi če je Češka republika v tem primeru (quod non) kršila Uredbo št. 809/2014, je Komisija v izračun finančnega popravka vključila tudi sredstva, plačana kmetijskim gospodarstvom, pri katerih dokazano ni prišlo do kršitve Uredbe št. 809/2014 pri pregledih na kraju samem. Komisija je tako odredila finančni popravek glede na odhodke, za katere ni mogoče šteti, da so nastali neupravičeno in niso pomenili tveganja za sklade EU.